**LASTEN JA NUORTEN VASKI -VERKOSTON MUISTIO 31.8.2012**

Raision kaupunginkirjasto klo 9.00–11.30

Läsnä: Marjo-Riitta Eterma (Raisio), Merja Marjamäki (Turku), Kirsi Kallioniemi-Holmberg (Kaarina, muistio), Paula Kaunonen (Nousiainen), Sirpa Suomela (Lieto), Marja-Liisa Mutka (Laitila), Päivi Luoma-Keturi (Naantali), Sari Järvinen (Turku), Milla Kuronen (Kustavi), Ritva Pihlava (Rusko), Armi Jaakola (Masku), Pirjo Hyövelä (Taivassalo), Pia Toivanen (Mynämäki), Nina Petander (Raisio), Virpi Salo (Nousiainen), Heidi Heiniö (Kaarina), Päivi Kaunisto (Raisio) ja Päivi Inkinen (Sauvo).

**1. LUE JA LIIKU -KESÄLUKUKAMPANJA**

-Monella paikkakunnalla on ollut vähän osallistujia ja arvontalipukkeita on tullut takaisin vähän. Pohdimme syitä tähän:

-Tuliko passi jakoon liian myöhään?

-Oliko lukukampanja liian samanlainen kuin viime kesänä?

-Liikunta aiheutti hämmennystä.

-Kirjoittamista oli liian paljon, kun piti merkitä sekä lukeminen että liikunta. Liian työläs?

-Onko lukuaika liian pitkä?

-Kirjastot ovat arponeet/arpovat palkintoina kirjoja sekä liikuntavälineitä, pyöräilykypäriä.

-Kesälukukampanja kesällä 2013?

-Pidetäänkö liikunta edelleen mukana? Jos pidetään, niin pienillä paikkakunnilla voisi tehdä markkinointi-iskuja urheiluseuroihin.

-Päivi Inkinen lupasi kysellä Rajattomasti liikuntaa –ohjausryhmältä hankkeen kiinnostusta olla mukana ensi kesän lukukampanjassa.

-Armi Jaakola kertoi Maskussa käynnissä olevasta Kirjasto liikuttaa –hankkeesta, jossa tehdään yhteistyötä liikuntatoimen kanssa. Hankkeessa esim. liikuntaihminen tulee kirjastoon kertomaan liikuntamahdollisuuksista, erilaiset harrastuspiirit esittäytyvät, kirjasto on yhtenä pisteenä liikuntapaikkojen bongaussuunnistuksessa.

-Merja Marjamäki ehdotti, että ensi kesäksi voisimme kehittää jonkin aivan uuden idean kesälukukampanjaan.

**2. KUPLIIKO-SARJAKUVAKIERTUE**

-Kiertue lähtee kiertämään syyskuun alkupuolella.

-Esitysajat ovat lopulliset eikä niitä pysty enää vaihtamaan.

-Kirjastolaisten tehtävänä on olla vastassa Joonasta koululla, edustaa kirjastoa, tilastoida osallistujamäärät, valokuvata ja jakaa sarjakuvien valikoimalistoja.

-Kaarina L. on ollut yhteydessä kouluihin ja kertonut Joonaksen esityksen teknisistä vaatimuksista.

-Jokainen kirjasto saa itse päättää miten palkitsee valikoimalistan arvontaosan palauttaneet.

-Jokainen kunta tiedottaa itse kiertueesta.

-Valikoimalistoja tilattiin noin 4500 kappaletta ja ne maksoivat 512,10 euroa. Summa maksetaan hankerahoista.

-Hankerahaa on jäljellä noin 11 000 euroa, tästä maksetaan vielä Joonaksen matkakorvaukset ja esiintymispalkkiot sekä Kaarinan palkka.

**3. OPPIMATERIAALIKESKUKSEN KIRJASARJAT**

-Oppimateriaalikeskus on ilmoittanut, että he ovat valmiita toimittamaan kirjasarjoja myös muille Vaski-kirjastoille. Johtoryhmä on käsitellyt asiaa ja kannattaa sitä.

-Kirjastoille ja kouluille on tehtävä selvä toimintaohje tilaamisesta.

-Oppimateriaalikeskuksella on oma tietokanta osoitteessa

<http://oppimateriaali.turku.fi/>

-Oppimateriaalikeskuksen yhteyshenkilö ilmoitetaan myöhemmin.

-Oppimateriaalikeskus hoitaa lainauksen ja palautuksen.

-Mihin lainat tilastoidaan kirjastoissa?

**4. KIERTÄVÄT KIRJANÄYTTELYT**

-Milja-näyttely on nyt Mynämäellä, seuraavana Kustaviin.

-Kirjan uusi elämä –näyttely on Maskussa, seuraavana Raisioon.

**5. VINKKAUSKIRJOJEN VARAUS VASKESTA**

-Sovittiin, että pidetään vinkkauskirjoja varattaessa periaatteena sitä, että pyritään tilaamaan vinkkikirjat omista lähi/koulukirjastoista.

-Muualta Vaskesta tilauksia voi tehdä mutta jos kyseessä on uutuuskirja, joka on myös itsellä vinkkauksessa niin kirjaa ei tarvitse lähettää.

-Monet vinkkarit ovat lainanneet opettajan kortilla kouluihin jätetyt vinkkikirjat.

-Päivi Inkinen kyseli olisiko joku valmis myymään vinkkauksia. Sauvo on kiinnostunut ostamaan.

-Johtoryhmässä on ollut mietinnässä varausmaksun poistaminen lapsilta/alle 15-vuotiailta.

-Ehdotettiin Vaski-vinkkarien kokouksen järjestämistä.

**6. AURORAN HAKUTEHTÄVÄT**

-Päivi Luoma-Keturi, Tuula Amberla ja Kaarina Sainio ovat kokoontuneet ja työn alla on tiedonhakutehtäviä 7. luokkalaisille. Tehtävät valmistuvat syyskuun alussa.

-Turun pääkirjastossa on tehty tiedonhakutehtäviä Kuu-tietokirjaan liittyen 4. luokkalaisille. Sari Järvinen laittaa kokonaisuuden extranetiin, kun se on valmis.

-Kirjastoissa toteutettuja tehtäviä:

-Tiedonhaku, suunnistus, lainaus, palautus. Jos tehtävät on tehty hyvin, voi osallistua leffalippujen/sarjakuvien arvontaan.

-Lista lehtiä, ympyröi ne, jotka löydät lehtihyllystä.

-Vikke-taulu, mihin luokkaan kirjat kuuluvat? Katsotaan/arvuutellaan yhdessä taulusta.

**7. MINISEMINAARI KIRJAMSESSUILLA 5.10.2012**

-Miniseminaariin ilmoittautuneille lähetetään messulippu postissa.

-Tällä hetkellä on noin 30 ilmoittautunutta.

-Marjo-Riitta on yhteydessä esiintyjiin.

**8. LASTEN JA NUORTEN VASKIN VUOSIKELLO**

-Nina Petander lupasi tehdä Ilkka Remes 50 v. –suosittelun

-Paula Kaunonen tekee Itsetehdyt joululahjat –suosittelun

-Työryhmä kokoontuu loppuvuodesta ja miettii ensi vuoden suosituksia.

-Vuosikellon ohjeisiin täytyy tehdä lisäys, että kirjoittaja etsii kuvan ja tekee ingressin suosituksiin (muutaman rivin johdatuksen aiheeseen, voi olla esim. runokin).

-Lasten- ja nuortenkirjoista voi tehdä myös kirjakaruselli-ehdotuksia. Kirjakarusellissa pyörii aina tietyn teeman mukaisia kirjoja. Tekstiä ei tarvita lainkaan.

-Lasten ja nuorten Vaski toivoo, että järjestettäisiin jonkinlainen tiedotustilaisuus nettisivujen tilanteesta, niiden tulevaisuudesta, suositusten tekemisestä.

**9. TARINATORNADO**

-Kevään 2012 Tarinatornadon työryhmän väki (Sari Järvinen, Heidi Heiniö, Mervi Nikula) valittiin jatkamaan myös uuden Tarinatornadon suunnittelua. Lisäksi ryhmään valittiin Viktoria Kulmala ja Marjo-Riitta Eterma.

-Pirjo Hyövelä ehdotti yhteistyön tekemistä Viron ystävyyskaupunkien kanssa.

-Sovittiin, että pidetään aloituskokous työryhmän ja ydinryhmän kanssa.

-Tarinatornado voitaisiin pitää maaliskuun aikana Raision Martinsalissa. Marjo-Riitta selvittää varaustilannetta.

-Työryhmä tekee muutaman ehdotuksen siitä millainen Tarinatornado voisi olla ja miten päivät rakentuisivat.

**10. EXTRANETIN JÄRJESTÄMINEN**

-Kaarina Koskinen on luvannut tehdä extranetiin Lasten ja nuorten Vaskin sivuille lisäkansioita, joihin voitaisiin järjestellä materiaaleja. Merja Marjamäki lupasi olla yhteydessä Kaarinaan.

-Kokouksessa ehdotettiin, että kirjastojen kirjasarjoista voisi olla lista extranetissä.

**11. MUUTA**

-Paula Kaunonen Nousiaisista kertoi, että heillä jatkuu Eragonin siivillä –hanke. Reetta Sainio esiintyy heillä 11.10. Hankkeeseen liittyy myös fantasia-kirjoituspaja luokille, jota pitää maskulainen kirjailija Magdaleena Hai. Paras luokka pääsee kirjastoon fantasiatapahtumaan.

-Sirpa Suomela lupasi lähettää kaikille koosteen Kirjasairaalan ohjeista.

**12. SEURAAVA KOKOUS**

-Verkoston seuraava kokous pidetään pe 19.10. klo 9.00 Raisiossa.

Muistion laati

Kirsi Kallioniemi-Holmberg 12.9.2012